Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Jorge Esparza Garrido jaunak egindako galderaren erantzuna, Foru Diputazioak emana, laguntza-beharrizan handietarako Tuterako etxebizitza abian jartzeari buruzkoa. Galdera 2023ko urtarrilaren 13ko 5. Nafarroako Parlamentuko Aldizkari Ofizialean argitaratu zen.

Iruñean, 2023ko otsailaren 7an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du Laguntza-beharrizan handietarako Tuterako etxebizitza abian jartzeari buruz (10-22/PES-00612). Hona Nafarroako Gobernuko Eskubide Sozialetako kontseilariak informatzeko duena:

1.- Zer datatan abiarazi da laguntza-beharrizan handietarako Tuterako etxebizitza, zeinetan 5 pertsona artatzen diren?

Tuteran dagoen La Mejana etxebizitza, desgaitasuna eta laguntza-beharrizan handiak dituzten pertsonei zuzendua, 2021eko azaroaren 29an abian jarri zen.

2.- Nola banatu da plaza horiek abiarazteko exekutatutako 15.179 euroko aurrekontua?

Hauexek izan ziren 2021eko azaroko eta abenduko kostuak:

867,40 € azaroan, eta 13.444,35 € abenduan; guztira, 14.311,75 €. Gutxi gorabehera, % 77 langileria gastuak izan ziren, eta % 23 gainerako gastuetarako

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2023ko otsailaren 6an

Eskubide Sozialetako kontseilaria: María Carmen Maeztu Villafranca